Publication: Magyar Közlöny
Issue: MK-2009-171 (Year: 2009, Number: 171)
Era: 2004-2010
Section: A fogyatékos személyek jogairól és esélyegyenlõségük biztosításáról szóló 1998. évi XXVI. törvény (a továb biak ban:
Paragraph Index: 116

A fogyatékos személyek jogairól és esélyegyenlõségük biztosításáról szóló 1998. évi XXVI. törvény (a továb biak ban: Fot.) 4. § h) pontja helyébe az alábbi rendelkezés lép: [E tör vény alkalmazásában] „h) egyenlõ esélyû hozzáférés: ha) a szolgáltatás egyenlõ eséllyel hozzáférhetõ akkor, ha igénybevétele – az igénybe vevõ állapotának megfelelõ önállósággal – mindenki, különösen a mozgási, látási, hallási, mentális és kommunikációs funkciókban sérült emberek számára akadálymentes, kiszámítható, értelmezhetõ és érzékelhetõ, hb) az épület egyenlõ eséllyel hozzáférhetõ, ha mindenki, különösen a mozgási, látási, hallási, mentális és kommunikációs funkciókban sérült emberek számára megközelíthetõ, a nyilvánosság számára nyitva álló része bejárható, vészhelyzetben biztonsággal elhagyható, valamint az épületben a tárgyak, berendezések mindenki számára rendeltetésszerûen használhatók, hc) az információ egyenlõ eséllyel hozzáférhetõ akkor, ha az mindenki, különösen a mozgási, látási, hallási, mentális és kommunikációs funkciókban sérült emberek számára kiszámítható, értelmezhetõ és érzékelhetõ, az ahhoz való hozzájutás pedig az igénybe vevõ számára akadálymentes.”

Source: https://magyarkozlony.hu/hivatalos-lapok/0d40eaf8c2241b6631b988a5d30d43bb12962177/dokumentumok/cf733ea99d319a2f5b64e33b2e8b3b3ec55086de/letoltes